**Informācija par atklātu konkursu**

**uz SIA “LDZ ritošā sastāva serviss” valdes locekļu amata vietām.**

SIA “LDZ ritošā sastāva serviss” padome izsludina atklātu konkursu uz valdes locekļa amatu finanšu vadības, ražošanas atbalsta, iepirkumu un sankciju pārvaldības jomā un valdes locekļa amatu komercdarbības attīstības, starptautiskās sadarbības, risku un kvalitātes pārvaldības jomā.

Pamatojoties uz Publiskas personas kapitāla daļu un kapitālsabiedrību pārvaldības likumu un saskaņā ar Ministru kabineta 2020.gada 7.janvāra noteikumiem Nr.20 „Valdes un padomes locekļu nominēšanas kārtība kapitālsabiedrībās, kurās kapitāla daļas pieder valstij vai atvasinātai publiskai personai”, kandidātu personāla atlases un novērtēšanas procesu  SIA “LDZ ritošā sastāva serviss” valdes locekļu amatiem īstenos SIA “LDZ ritošā sastāva serviss” padomes apstiprinātā  nominācijas komisija 6 (sešu) cilvēku sastāvā:

1. Rinalds Pļavnieks - komisijas priekšsēdētājs - SIA “LDZ ritošā sastāva serviss” vienīgā dalībnieka VAS "Latvijas dzelzceļš" valdes priekšsēdētājs;
2. Guntis Stafeckis – komisijas loceklis SIA “LDZ ritošā sastāva serviss” padomes priekšsēdētājs;
3. Baiba Beatrise Sleže – komisijas locekle - SIA “LDZ ritošā sastāva serviss” padomes locekle;
4. Arta Biruma - komisijas locekle - VAS “Latvijas dzelzceļš” personāla direktore;
5. Dace Helmane - neatkarīgā eksperte - biedrības "Korporatīvās ilgtspējas un atbildības institūts" valdes locekle;
6. Kristīne Priede - komisijas locekle - Pārresoru koordinācijas departamenta Kapitālsabiedrību pārraudzības nodaļas konsultante.

Potenciālo kandidātu uzrunāšanai, kandidātu iesniegtās informācijas izvērtēšanai, padziļinātai kompetenču novērtēšanai, kā arī konsultatīvajam atbalstam piesaistīta personāla atlases kompānija SIA “Fontes Executive Search”.

Informācijai:

* Kandidātu atlase un izvērtēšana notiks trīs kārtās;
* Kandidātu pieteikšanās termiņš līdz 2024. gada 10. aprīlim.